แรงขายท้ายตลาด ฉุด SET ร่วง 11 จุด วิตกเศรษฐกิจถดถอย-บาทอ่อนค่ากดดัน
แรงขายท้ายตลาด ฉุด SET ร่วง 11 จุด กังวลเศรษฐกิจถดถอย-แบงก์เร่งขึ้นดอกเบี้ยสกัดเงินเฟ้อ-บาทอ่อนค่ากดดัน
แรงขายท้ายตลาด ฉุด SET ร่วง 11 จุด กังวลเศรษฐกิจถดถอย-แบงก์เร่งขึ้นดอกเบี้ยสกัดเงินเฟ้อ-บาทอ่อนค่ากดดัน
4 ก.ค. 2565

ผู้สื่อข่าวรายงานดัชนีตลาดหุ้นไทย ณ เวลา 16:04 น. อยู่ที่ 1,562.04 จุด ลดลง 10.63 จุด หรือ 0.68% สูงสุดที่ 1,577.10 จุด ต่ำสุดที่ 1,560.96 จุด มูลค่าการซื้อขาย 4.61 หมื่นล้านบาท
สำหรับดัชนีภาคบ่ายร่วงลงกว่า 10 จุด นั้นคาดจะมาจากการขายลดเสี่ยง หลังจากทั่วโลกกังวลภาวะเศรษฐกิจถดถอยกดดันหุ้นกลุ่มที่มีการเติบโตตามวัฎจักรเศรษฐกิจ ประกอบกับเงินบาทอ่อนค่าค่อนข้างมากในวันนี้
โดยนายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส กล่าวว่า ตลาดยังมีความกังวลเกี่ยวกับการชะลอตัวของเศรษฐกิจสหรัฐฯและยุโรป ซึ่งจะมีผลกระทบต่อเศรษฐกิจโลกจะชะลอตัวตามไปด้วย อีกทั้งเงินเฟ้อที่อยู่ในระดับสูงจะกดดันให้ธนาคารกลางต่างๆ ต้องปรับขึ้นอัตราดอกเบี้ย ทำให้ตลาดหุ้นได้รับแรงกดดัน